《开元寺长廊观马》
明代·释今白

牝牡骊黄毕竟空，空馀残影卧松风。侧身古殿如天上，高步长廊似梦中。

寝食何曾知作佛，晨昏那复辨闻钟。笑看我亦愚痴甚，百事无能于汝同。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。